# Parlamentaris Internacionals per a Papua Occidental

Els Parlamentaris Internacionals per a Papua Occidental (PIPO) (en anglès: International Parliamentarians for West Papua, IPWP) és un grup polític multipartit format per polítics de tot el món que donen suport a l'autodeterminació del poble de Papua Occidental.

## Història

El 15 d'octubre de 2008 el col·lectiu es va presentar al Palau de Westminster, a Londres. Entre els ponents a la presentació hi va haver: Melinda Janki, advocada internacional en drets humans; Andrew Smith i Lembit Öpik, diputats de la Cambra dels Comuns del Regne Unit; Lord Harries i Lord Avebury (membres de la Cambra dels Lords del Regne Unit; Powes Parkop, diputat de Papua Nova Guinea; Benny Wenda, delegat de Papua Occidental; Carcasses Moana Kalosil, diputat de Vanuatu; i Carmel Budiarjo, membre de l'ONG Tapol. El setembre de 2009 es va realitzar un acte de presentació a Port Moresby, Papua Nova Guinea, promogut pel diputat Powes Parkop, i el gener de 2010 un altre al Parlament Europeu de Brussel·les, gràcies a l'eurodiputada Caroline Lucas.
PIPO va ser creat pel defensor de la independència de Papua Occidental a l'exili, Benny Wenda, i està presidit des d'aleshores pel diputat del Partit Laborista britànic Andrew Smith i Lord Harries. Smith és també el president del grup parlamentari de tots els partits per a Papua Occidental. L'objectiu principal de PIPO és desenvolupar suport i consciència parlamentària internacional al moviment independentista de Papua Occidental. PIPO pren com a model un grup similar que va ajudar a liderar el moviment independentista de Timor Oriental.
El 2009, el grup incloïa cinquanta parlamentaris d'Estats com Papua Nova Guinea, Austràlia, Suècia, Nova Zelanda, Vanuatu, la República Txeca i el Regne Unit. El febrer de 2012, el govern australià es va distanciar oficialment d'una reunió del grup que va tenir lloc a Canberra, afirmant que es mantenia «plenament compromès amb la integritat territorial i la unitat nacional d'Indonèsia». A data de 2020, hi ha aproximadament 80 parlamentaris en exercici que figuren com a signants de països dels cinc continents.

## Advocats Internacionals per a Papua Occidental

També es van anunciar plans per a crear un altre organisme anomenat Advocats Internacionals per a Papua Occidental (AIPO), per a treballar en sintonia amb els PIPO i desenvolupar i coordinar el suport dins del sector legal per a l'autodeterminació de Papua Occidental. La presentació d'aquesta nova entitat es va produir l'abril de 2009 a Guaiana, Amèrica del Sud.

## Vegeu també

* Conflicte a Papua Occidental

## Referències

* ↑ «Launch of IPWP» (en anglès). IPWP.org, 15-10-2008. Arxivat de l'original el 30 gener 2009. [Consulta: 18 gener 2009].
* 1 2 «Violence, Protests Underscore Papuan Independence Movement» (en anglès). Voice of America De subscripció o mur de pagament, 03-08-2011. Arxivat de l'original el 24 setembre 2015. [Consulta: 4 gener 2013].
* ↑ «Mission statement of IPWP» (en anglès). IPWP.org, 15-10-2008. [Consulta: 18 gener 2009].
* ↑ «Global lobby for West Papua takes off» (en anglès). Pacific Islands Broadcasting Association De subscripció o mur de pagament, 13-11-2009. Arxivat de l'original el 31 octubre 2013. [Consulta: 4 gener 2013].
* ↑ «Australia supports Indonesia's territorial integrity» (en anglès). Philippines News Agency De subscripció o mur de pagament, 28-02-2012. Arxivat de l'original el 31 octubre 2013. [Consulta: 4 gener 2013].
* ↑ «Background» (en anglès). IPWP.org. [Consulta: 18 juny 2020].

## Enllaços externs

* Parlamentaris Internacionals per a Papua Occidental - Lloc web oficial (anglès)